Goude ma vije bet ar Gelted e Naoned, poblad arvorigat an Namnediz en doa graet e annez tal al Liger. Met ne ouezer ket mat e pelec'h e oant staliet, nemet e oa ur c'hêrig dezho e-barzh karter ar Bouffay, met e 56 a-raok J.-K e oant bet aloubet gant Jul Kezar, hag anvet e vije bet ar gêr nevez Portus Namnetus. Aesoc'h e oa neuze da Jul Kezar tagañ ar Venetiz pa en deus lakaet listri-brezel da vezañ savet di. Marteze eo bet Portus Namnetus porzh an Namnediz a oa gevell da hini ar Biktoned a zo bet e anv Portus Ratiatus, deuet da vezañ Reudied rak tal riblenn Su al Liger : kavet eo bet roudoù savadurioù galian-ha-roman e kreiz ar gêr-se.